Drie kritiek ná voorval by Pta-winkelsentrumFoto: Netcare 911 Athlenda Mathe, woordvoerder van Netcare 911, het gesê paramedici is net voor 11:00 na Menlyn Mall ontbied. Een van die werkers was steeds onder die glas vasgepen. “Paramedici kon daarin slaag om die glas te verwyder en die man te bevry. Die man het ernstige beserings opgedoen,” het sy gesê. Die ander twee werkers is ook ernstig beseer. Die drie is na verskillende hospitale in die omgewing gehaas.